b'\n_START_ARTICLE_\nCorts Espanyoles\n_START_SECTION_\nOrganitzaci\xc3\xb3 i funcionament intern\n_START_PARAGRAPH_\nLes Corts funcionaven per legislatures o per\xc3\xadodes de quatre anys, coincidents amb el mandat dels procuradors de car\xc3\xa0cter electiu. El seu funcionament es regia per un reglament propi promulgat el 1957 que regulava, en primer terme, els privilegis dels procuradors: inviolabilitat, immunitat, fur i compensaci\xc3\xb3 econ\xc3\xb2mica. _NEWLINE_Les Corts eren regides per un president, assistit per una Comissi\xc3\xb3 Permanent, per una Comissi\xc3\xb3 de Govern Interior, la Comissi\xc3\xb3 de Correcci\xc3\xb3 d\'Estil, que revisava els textos i la Comissi\xc3\xb3 de Compet\xc3\xa8ncia Legislativa, que defensava la compet\xc3\xa8ncia de les Corts. Les altres comissions eren cossos especialitzats, en principi un per ministeri, que examinaven els respectius projectes de llei i prestaven un dictamen al ple.\n_START_SECTION_\nPrimera fase: de la Llei de Corts a la Llei de Successi\xc3\xb3 (1943-1947)\n_START_PARAGRAPH_\nDespr\xc3\xa9s de ser rebutjada la "Llei d\'organitzaci\xc3\xb3 de l\'Estat" presentada per Ram\xc3\xb3n Serrano Su\xc3\xb1er, es va aprovar una llei de Corts on es contenia un "\xc3\xb2rgan d\'autolimitaci\xc3\xb3 del poder en una instituci\xc3\xb3 m\xc3\xa9s sistem\xc3\xa0tica" amb moderat pes legislatiu. La Llei Constitutiva de les Corts de juliol 17 de 1942, sancionada per una Cambra constituent de naturalesa parcialment corporativa, davant la preemin\xc3\xa8ncia de les prerrogatives executives: una Assemblea de procuradors amb funcions legislatives futures, tal com recull l\'article 12, que modificava, amb limitacions, les f\xc3\xb3rmules prerrogatives del cap de l\'estat, i introdu\xc3\xafa el mecanisme corporatiu de representaci\xc3\xb3 a nivell estatal._NEWLINE_Correspon a la 1a legislatura de les Corts Espanyoles (1943-1946), constitu\xc3\xafdes el mar\xc3\xa7 16 de 1943 d\'acord amb la Llei de Creaci\xc3\xb3 de les Corts Espanyoles de 17 de juliol de 1942.'